[pic] | COMISIA COMUNITĂŢILOR EUROPENE |

Bruxelles, 14.10.2009

COM(2009) 531 final

2009/0150 (CNS)

Propunere de

DECIZIE A CONSILIULUI

de acordare de asistență macrofinanciară Armeniei

{SEC(2009)1324}

EXPUNERE DE MOTIVE

ContextUL PROPUNERII |

11 | Motivele și obiectivele propunerii Comisia propune acordarea unei asistențe macrofinanciare (AMF) Armeniei, sub forma unui împrumut și a unei subvenții, în vederea sprijinirii adaptării economice a acesteia și a finanțării balanței de plăți externe și a necesităților bugetare identificate de către FMI. Asistența propusă va sprijini programul economic al autorităților, pentru a asigura sustenabilitatea conturilor finanțelor publice și a balanței externe. Asistența macrofinanciară va ajuta Armenia să abordeze consecințele crizei financiare globale. Asistența macrofinanciară comunitară propusă va completa sprijinul din partea FMI prevăzut în cadrul revizuirii acordului stand-by (ASB) convenite de Consiliul director al FMI la 3 martie 2009, precum și sprijinul din partea Băncii Mondiale care urmează să ia forma unor împrumuturi în favoarea politicii de sprijin bugetar. AMF comunitară va avea o natură excepțională și limitată în timp, fiind condiționată, în special, de progresul punerii în aplicare a actualului program FMI și de îndeplinirea cu succes a condițiilor de politică economică ce vor însoți această asistență. Având în vedere necesitățile de finanțare identificate pentru 2010, este important ca asistența macrofinanciară comunitară acordată Armeniei să fie plătită în perioada 2010-2011. |

120 | Context general Recesiunea economică globală și, în special, deteriorarea rapidă a economiei Rusiei au avut un impact profund asupra activității economice din Armenia, care a început să se diminueze din ultimul trimestru al anului 2008. După șase ani în care creșterea a înregistrat procente de peste zece la sută, în special datorită fondurilor transferate de emigranți și a investițiilor străine directe din Rusia, economia armeană a crescut cu 6,8% în 2008, comparativ cu 13,7% în 2007. A fost afectată creșterea în sectoarele esențiale ale economiei armene, precum construcțiile, metalurgia și prelucrarea diamantelor, în timp ce veniturile din exporturi au scăzut, ceea ce a determinat deteriorarea deficitului de cont curent, acesta fiind de 11,3% din PIB în 2008, față de 6,4% în 2007. Moneda armeană a rămas relativ stabilă în 2008, în parte datorită intervențiilor Băncii Centrale (ceea ce condus la o reducere cu 20% a rezervelor până în ianuarie 2009); cu toate acestea, având în vedere deteriorarea continuă a economiei în 2009, autoritățile au reintrodus la începutul lunii martie regimul de flotare liberă a cursului de schimb, permițând o depreciere de facto a dramului armean de aproximativ 22% în raport cu euro și dolarul american. În același timp, FMI a aprobat un acord stand-by în valoare de 540 milioane USD pe o perioadă de 28 de luni pentru a sprijini Armenia în confruntarea cu înrăutățirea situației mediului economic și pentru a asigura trecerea fără probleme la regimul de flotare a cursului de schimb. Deși efectele negative ale deprecierii monedei au fost în mare parte absorbite, iar sistemul bancar a rămas solid, situația economică în primele șase luni ale anului 2009 s-a înrăutățit, PIB-ul diminuându-se cu 16,3% anual. Producția industrială s-a diminuat cu 11,5%, sectorul construcțiilor înregistrând o scădere de 53,5%. Declinul economic a determinat necesități suplimentare majore de finanțare guvernamentală, în contextul în care veniturile au scăzut cu 33% în primele cinci luni ale anului 2009 (de la an la an), iar autoritățile nu au reușit să îndeplinească obiectivul de deficit fiscal, în pofida amânării cheltuielilor neesențiale. Prin urmare, chiar și în urma unor reduceri bugetare semnificative, se estimează că deficitul bugetar se va situa la aproximativ 6,5% din PIB în 2009 și este improbabil că va fi acoperit de sursele de finanțare identificate inițial de către FMI. În consecință, la 22 iunie 2009, Consiliul director FMI a aprobat majorarea accesului Armeniei la resursele fondului în temeiul ASB cu aproximativ 250 milioane USD (180% din cota parte) conform solicitării autorităților armene. La finalizarea primei revizuiri a ASB cu FMI (aprobat la 22 iunie 2009), s-a previzionat scăderea PIB-ul real general cu 9,5% în 2009[1], reprezentând o inversare dramatică a situației în comparație cu ratele de creștere din anii anteriori și o deteriorare considerabilă a perspectivelor economice ale Armeniei în comparație cu ceea ce se anticipase la momentul aprobării ASB. Cele mai recente indicii datând de la jumătatea lunii iulie sugerează că declinul economic este chiar mai grav decât s-a prevăzut în ipotezele revizuite în luna iunie. Declinul economic a condus, de asemenea, la o creștere bruscă a nevoilor de finanțare externă în comparație cu martie 2009. Aceasta a fost cauzată de o scădere mult mai drastică a veniturilor provenind din exporturi, a fondurilor transferate de emigranți și a investițiilor străine directe, în pofida deprecierii cursului de schimb în luna martie 2009. În timpul primelor șase luni din 2009, cifra de afaceri a comerțului exterior a scăzut cu 31,5% de la an la an, exporturile reducându-se cu 45,9%, iar importurile cu 27,5%. Fondurile transferate de emigranți au scăzut cu 30% în perioada ianuarie-mai 2009 în comparație cu aceeași perioadă a anului 2008, deși date ulterioare indică faptul că scăderea va fi probabil mai mare. Se așteaptă în prezent ca exporturile și fondurile transferate de emigranți să se diminueze cu 10-20% atât în 2009, cât și în 2010, conducând la un deficit de cont curent în creștere, de 13% din PIB pentru 2009, în pofida deprecierii cursului de schimb. |

130 | Dispoziții existente în domeniul propunerii Niciuna |

140 | Compatibilitatea cu alte politici și obiective ale Uniunii Armenia este una dintre țările partenere ale Uniunii Europene în cadrul politicii europene de vecinătate (PEV). Planul de acțiune Uniunea Europeană – Armenia în cadrul PEV a fost adoptat în noiembrie 2006, pentru o perioadă de cinci ani. Uniunea Europeană are un interes vital în asigurarea stabilității, a îmbunătățirii guvernanței și a dezvoltării economice la frontierele sale răsăritene. În acest sens, Comisia Europeană a elaborat o propunere de instituire a unui „Parteneriat estic”. Parteneriatul estic a fost lansat oficial de Uniunea Europeană și cele șase țări partenere cu ocazia reuniunii la nivel înalt de la Praga din 7 mai 2009. |

ConsultaREA PăRțILOR INTERESATE șI EVALUAREA IMPACTULUI |

Consultarea părților interesate |

219 | Serviciile Comisiei au colaborat cu autoritățile armene și cu Fondul Monetar Internațional pe parcursul elaborării prezentei propuneri a Comisiei, pentru a discuta nevoile de asistență. Înainte de prezentarea propunerii, Comisia a consultat Comitetul economic și financiar, care nu a ridicat nicio obiecție cu privire la prezenta propunere. După adoptarea deciziei Consiliului, serviciile Comisiei vor negocia cu autoritățile armene un memorandum de înțelegere, un acord de subvenționare și un acord de împrumut pentru a stabili în detaliu modalitățile de punere în aplicare a asistenței. |

Obținerea și utilizarea expertizei |

229 | Cu sprijinul consultanților externi desemnați de Comisie, se va efectua o evaluare operațională a calității și siguranței circuitelor financiare publice și a controalelor administrative interne și externe armene. |

230 | Evaluarea impactului Asistența macrofinanciară va avea un impact imediat asupra balanței de plăți a Armeniei și va contribui astfel la diminuarea constrângerilor financiare care apasă asupra punerii în aplicare a programului economic al autorităților și la finanțarea deficitului bugetar. Asistența macrofinanciară va sprijini, de asemenea, obiectivele generale ale programului de stabilizare convenit cu FMI, care vizează în special realizarea ajustării externe, consolidarea rezervelor valutare, menținerea încrederii în moneda națională și sistemul bancar și protejarea persoanelor sărace. Având în vedere potențiala presiune reprezentată de relaxarea politicii fiscale pentru balanța de plăți, o parte a asistenței macrofinanciare va consta din subvenții. Finanțarea proiectelor și/sau asistența tehnică nu ar fi potrivite pentru atingerea acestor obiective macroeconomice. Atunci când sunt destinate să sprijine balanța de plăți, astfel cum se propune în cazul Armeniei, plățile contribuie la consolidarea rezervelor Băncii Centrale, conform prevederilor din cadrul programului de stabilizare macroeconomică. Cu toate acestea, având în vedere potențiala presiune creată de relaxarea politicii fiscale asupra balanței de plăți, o parte a asistenței macrofinanciare poate fi direcționată și către finanțarea deficitului bugetar. Asistența comunitară va sprijini, de asemenea, eforturile autorităților de punere în aplicare a politicilor pe termen scurt și mediu identificate în planul de acțiune Uniunea Europeană – Armenia. |

ELEMENTE JURIDICE ALE PROPUNERII |

305 | Rezumatul acțiunii propuse Comunitatea pune la dispoziția Armeniei asistență macrofinanciară cu o valoare de până la 100 milioane EUR. Având în vedere impactul profund al crizei economice asupra economiei Armeniei și eligibilitatea țării pentru finanțare (IDA) în condiții foarte favorabile, asistența comunitară va consta într-o subvenție (35 milioane EUR) și un împrumut (65 milioane EUR). În ceea ce privește componenta de împrumut, Comisia este autorizată să împrumute până la 65 milioane EUR de pe piețele de capital sau de la instituțiile financiare. Asistența va fi pusă la dispoziție în două tranșe. Scadența medie maximă a împrumutului nu va depăși 15 ani. Asistența va fi gestionată de Comisie, care va conveni cu autoritățile politica economică specifică și condițiile financiare asociate plății fiecărei tranșe. Se va ține seama în mod corespunzător de dispozițiile specifice privind prevenirea fraudei și a altor nereguli, în conformitate cu regulamentul financiar. Asistența va fi pe deplin compatibilă cu obiectivele macroeconomice deja stabilite în documentele de politică economică ale Armeniei, precum memorandumul privind politica economică și politica financiară din 2009 și memorandumul tehnic de înțelegere convenit cu FMI. De asemenea, ea va fi compatibilă cu obiectivele politicii pe termen mai lung incluse în planul de acțiune Uniunea Europeană – Armenia adoptat în noiembrie 2006. În ceea ce privește condițiile specifice de politică economică ce însoțesc plata tranșelor subvenției și împrumutului, Comisia intenționează să se concentreze asupra unui număr limitat de domenii, în special gestionarea finanțelor publice. De asemenea, Comisia poate avea în vedere urmărirea unor politici specifice de importanță deosebită, precum prioritățile identificate în contextul planului de acțiune Uniunea Europeană – Armenia și în cadrul raportului din 2009 privind progresele înregistrate sau măsurile considerate corespunzătoare în urma evaluării operaționale menționate mai sus. |

310 | Temei juridic Articolul 308 din tratat. |

329 | Principiul subsidiarității Propunerea intră în competența exclusivă a Comunității. Prin urmare, principiul subsidiarității nu se aplică. |

Principiul proporționalității Propunerea este conformă cu principiul proporționalității din motivele menționate mai jos. |

331 | Suma asistenței – până la 100 milioane EUR – corespunde nevoii reziduale de finanțare a Armeniei de 19% pentru anul 2009-2010 în contextul programului FMI, pe lângă sprijinul macroeconomic furnizat de FMI, Banca Mondială și Banca Asiatică de Dezvoltare și fără a aduce atingere sprijinului bugetar în temeiul Instrumentului european de vecinătate și parteneriat (IEVP) estimat a fi plătit în același exercițiu (19,5 milioane EUR în 2010, după o primă tranșă de 12,3 milioane EUR în 2009). Această participare ridicată asumată de Comisie ține seama de contextul actual excepțional, având în vedere că evoluția crizei globale afectează grav economia Armeniei. |

Alegerea instrumentelor |

341 | Instrumente propuse: altele. |

342 | În absența unui regulament cadru pentru instrumentul de asistență macrofinanciară, deciziile ad hoc ale Consiliului în temeiul articolului 308 din tratat reprezintă singurul instrument juridic disponibil pentru această asistență. |

IMPLICAțIILE BUGETARE |

401 | Componenta de subvenție a asistenței (35 milioane EUR) va fi finanțată din creditele de angajament în 2009 în cadrul liniei bugetare 01 03 02 (Asistență macroeconomică), plățile urmând să aibă loc cel mai devreme în 2010. În conformitate cu regulamentul privind Fondul de garantare[2] provizionarea unui împrumut de 65 milioane EUR plătit în 2010 ar interveni în 2012, ridicându-se la maximum 5,85 milioane EUR. |

INFORMAțII SUPLIMENTARE |

Clauza de reexaminare/revizuire/încetare de drept a efectelor juridice |

533 | Propunerea stabilește o perioadă limitată de disponibilitate. |

E-11287 |

2009/0150 (CNS)

Propunere de

DECIZIE A CONSILIULUI

de acordare de asistență macrofinanciară Armeniei

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 308,

având în vedere propunerea Comisiei[3],

având în vedere avizul Parlamentului European[4],

după consultarea Comitetului economic și financiar,

întrucât:

1. Relațiile dintre Armenia și Uniunea Europeană se dezvoltă în cadrul politicii europene de vecinătate. Uniunea Europeană și Armenia au convenit la 14 noiembrie 2006 un plan de acțiune în cadrul politicii europene de vecinătate care a identificat prioritățile pe termen mediu ale relațiilor dintre Uniunea Europeană și Armenia și politicile asociate care se așteaptă să conducă la o mai mare integrare economică. Cadrul relațiilor Uniunea Europeană – Armenia este consolidat de Parteneriatul estic recent lansat.

2. Economia armeană a fost afectată din ce în ce mai grav de criza financiară internațională începând cu a doua jumătate a anului 2008, înregistrându-se scăderea producției, declinul veniturilor fiscale și creșterea nevoilor de finanțare externă.

3. Redresarea și ajustarea economică a Armeniei sunt sprijinite de asistența financiară din partea Fondului Monetar Internațional (FMI). În martie 2009, autoritățile armene au convenit cu FMI un nou acord stand-by în valoare de 540 milioane USD pentru a ajuta economia armeană să realizeze adaptarea necesară la criza economică.

4. În urma deteriorării suplimentare a situației economice și a unei revizuiri necesare a ipotezelor economice aflate la baza programului, precum și a nevoilor de finanțare externă mai mari, s-a ajuns la un acord între Armenia și FMI privind majorarea resurselor FMI cu 250 milioane USD, aprobat la 22 iunie 2009 de către Consiliul director al FMI.

5. Comunitatea intenționează să pună la dispoziție în 2009 și 2010 subvenții pentru sprijin bugetar, în temeiul Instrumentului european de vecinătate și parteneriat (IEVP), însumând 32 milioane EUR.

6. Armenia a solicitat asistență macrofinanciară suplimentară din partea Comunității având în vedere înrăutățirea situației și a perspectivelor economice.

7. Având în vedere faptul că un deficit rezidual de finanțare persistă în balanța de plăți din 2010, asistența macrofinanciară este considerată un răspuns corespunzător la solicitarea Armeniei, în contextul actual excepțional, de sprijinire a stabilizării economice, împreună cu actualul program FMI. De asemenea, se așteaptă că prezenta asistență financiară să contribuie la scăderea nevoilor de finanțare bugetară.

8. Pentru a asigura protecția eficientă a intereselor financiare ale Comunității în contextul prezentei asistențe financiare, este necesar să se prevadă adoptarea, de către Armenia, a unor măsuri corespunzătoare pentru prevenirea și combaterea fraudei, a corupției și a altor nereguli legate de această asistență, precum și existența unor controale efectuate de Comisie și a unor audituri efectuate de Curtea de Conturi Europeană.

9. Punerea la dispoziție a asistenței financiare comunitare nu aduce atingere atribuțiilor autorității bugetare.

10. Asistența trebuie gestionată de către Comisie, în consultare cu Comitetul economic și financiar.

11. Tratatul nu prevede, pentru adoptarea prezentei decizii, alte competențe decât cele prevăzute la articolul 308,

DECIDE:

Articolul 1

12. Comunitatea pune la dispoziția Armeniei asistență macrofinanciară sub forma unei facilități de împrumut și a unei subvenții în vederea sprijinirii stabilizării economice a Armeniei și a scăderii nevoilor bugetare și ale balanței de plăți ale acesteia, identificate în actualul program al FMI.

13. Componenta de împrumut a acestei asistențe se ridică la o sumă maximă a principalului de 65 milioane EUR cu o scadență maximă de 15 ani. În acest sens, Comisia este autorizată să împrumute resursele necesare în numele Comunității Europene.

14. Componenta de subvenție a prezentei asistențe se ridică la maximum 35 milioane EUR.

15. Punerea la dispoziție a asistenței financiare comunitare este gestionată de Comisie, în strânsă cooperare cu Comitetul economic și financiar, în conformitate cu acordurile sau înțelegerile convenite între FMI și Armenia.

16. Asistența financiară comunitară este pusă la dispoziție pe o perioadă de doi ani începând din prima zi după intrarea în vigoare a memorandumului de înțelegere menționat la articolul 2 alineatul (1). Totuși, dacă circumstanțele o impun, Comisia, după consultarea Comitetului economic și financiar, poate decide prelungirea perioadei de disponibilitate cu cel mult un an.

Articolul 2

17. Comisia stabilește cu autoritățile armene, după consultarea Comitetului economic și financiar, condițiile de politică economică ce însoțesc asistența macrofinanciară comunitară, care vor fi consemnate în memorandumul de înțelegere, în acordul de subvenționare și în acordul de împrumut. Condițiile vor fi conforme cu acordurile sau înțelegerile încheiate între FMI și Armenia. Condițiile financiare detaliate ale asistenței sunt stabilite în acordul de subvenționare și în acordul de împrumut care vor fi încheiate de Comisie și autoritățile armene.

18. În timpul punerii în aplicare a asistenței financiare comunitare, Comisia monitorizează rigurozitatea măsurilor financiare, a procedurilor administrative și a mecanismelor de control intern și extern ale Armeniei care sunt relevante pentru această asistență.

19. Comisia verifică la intervale regulate conformitatea politicilor economice ale Armeniei cu obiectivele asistenței comunitare și îndeplinirea satisfăcătoare a condițiilor de politică economică asupra cărora s-a convenit. În cadrul acestor verificări, Comisia va acționa în strânsă coordonare cu Fondul Monetar Internațional și cu Banca Mondială, precum și cu Comitetul economic și financiar, atunci când este cazul.

Articolul 3

20. Asistența financiară comunitară este pusă la dispoziția Armeniei, de Comisie, în două tranșe, sub rezerva condițiilor prevăzute la alineatul (2). Mărimea tranșelor va fi stabilită în memorandumul de înțelegere.

21. Comisia decide punerea la dispoziție a tranșelor sub rezerva aplicării satisfăcătoare a condițiilor de politică economică asupra cărora s-a convenit în memorandumul de înțelegere și în conformitate cu termenii asistenței conveniți în acordul de subvenționare și în acordul de împrumut. Plata celei de-a doua tranșe nu are loc mai devreme de trei luni de la punerea la dispoziție a primei tranșe.

22. Fondurile comunitare se plătesc Băncii Centrale a Armeniei. Sub rezerva dispozițiilor convenite în memorandumul de înțelegere, inclusiv confirmarea nevoilor reziduale de finanțare bugetară, contravaloarea acestora în moneda locală poate fi transferată Trezoreriei Armeniei în calitate de beneficiar final.

Articolul 4

23. Operațiunile de contractare și de acordare a împrumutului se efectuează în euro, utilizând aceeași dată a valutei și nu implică, pentru Comunitate, transformarea scadenței și nici asumarea vreunui risc legat de cursul de schimb sau de rata dobânzii sau a vreunui altfel de risc comercial.

24. Comisia ia măsurile necesare, dacă Armenia solicită acest lucru, pentru a asigura includerea în termenii și condițiile împrumutului a unei clauze de rambursare anticipată și a faptului că această clauză poate fi exercitată.

25. La cererea Armeniei și dacă circumstanțele permit o îmbunătățire a ratei dobânzii la împrumut, Comisia poate refinanța în întregime sau parțial împrumuturile inițiale pe care le-a contractat sau poate restructura condițiile financiare aferente. Operațiunile de refinanțare sau restructurare se efectuează în conformitate cu condițiile stabilite la alineatul (1) și nu au ca efect prelungirea scadenței medii a împrumuturilor în cauză sau majorarea sumei scadente la momentul refinanțării sau restructurării.

26. Toate costurile suportate de Comunitate în legătură cu operațiunile de contractare și de acordare a împrumutului prevăzute în prezenta decizie sunt imputabile Armeniei.

27. Comitetul economic și financiar este informat cu privire la derularea operațiunilor menționate la alineatele (2) și (3).

Articolul 5

Asistența financiară comunitară este pusă în aplicare în conformitate cu dispozițiile Regulamentului (CE, Euratom) nr. 1605/2002 of 25 June 2002 privind regulamentul financiar aplicabil bugetului general al Comunităților Europene[5] și normele de aplicare a acestuia[6]. În special, memorandumul de înțelegere și acordul de subvenționare/acordul de împrumut care vor fi încheiate cu autoritățile armene prevăd adoptarea, de către Armenia, a unor măsuri corespunzătoare în legătură cu prevenirea și combaterea fraudei, a corupției și a altor nereguli care afectează asistența. Acestea prevăd, de asemenea, existența unor controale ale Comisiei, inclusiv ale Oficiului European de Luptă Antifraudă, cu dreptul de a efectua verificări și inspecții la fața locului, și a unor audituri ale Curții de Conturi Europene, efectuate de asemenea, dacă este cazul, la fața locului.

Articolul 6

Până la data de 31 august a fiecărui an, Comisia înaintează Parlamentului European și Consiliului un raport, incluzând o evaluare a punerii în aplicare a prezentei decizii în anul anterior. Raportul indică legătura dintre condițiile de politică stabilite în memorandumul de înțelegere în temeiul articolului 2 alineatul (1), performanțele economice și fiscale curente ale Armeniei și decizia Comisiei de a pune la dispoziție tranșa de asistență.

Articolul 7

Prezenta decizie intră în vigoare la data publicării în Jurnalul Oficial al Uniunii Europene .

Adoptată la Bruxelles,

Pentru Consiliu

Președintele

FIȘĂ FINANCIARĂ LEGISLATIVĂ

1. TITLUL PROPUNERII:

Asistență macrofinanciară acordată Armeniei

2. CADRU ABM / ABB (GESTIONAREA/STABILIREA BUGETULUI PE ACTIVITățI)

Domeniul (domeniile) de politică în cauză și activitatea (activitățile) asociată (asociate):

Titlul 01 – Afaceri economice și financiare, 03 – Afaceri economice și financiare internaționale

3. LINII BUGETARE

3.1. Linii bugetare [linii operaționale și linii conexe de asistență tehnică și administrativă (foste linii BA)], inclusiv titlurile acestora:

Articolul 01 03 02 – Asistență macroeconomică01 04 0114 Provizionarea Fondului de garantare pentru împrumuturile contractate de Comunitate destinate asistenței macrofinanciare pentru țări terțe

3.2. Durata acțiunii și a implicațiilor financiare:

Cu începere din 2010, în mare toate plățile vor fi efectuate în 2010 în două tranșe. Totuși, nu pot fi excluse întârzieri care ar prelungi operațiunea.

3.3. Caracteristici bugetare:

Linia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

01.04.01.14 | Cheltuieli obligatorii | Credite diferențiate | NU | NU | NU | Nr. 4 |

01. 03. 02 | Cheltuieli neobligatorii | Credite diferențiate | NU | NU | NU | Nr. 4 |

3.4. Componenta de împrumut a asistenței

01 04 01 14 – Provizionarea Fondului de garantare

Fondul de garantare pentru acțiuni externe trebuie să fie provizionat în conformitate cu regulamentul fondului, așa cum fost modificat ulterior. În conformitate cu acest regulament, împrumuturile nu mai sunt provizionate pentru întreaga sumă la momentul deciziei, ci pe baza sumei de plată la finalul unui an. Suma provizionului se calculează la începutul anului „n” ca diferența dintre suma țintă și activele nete ale fondului la sfârșitul anului „n-1”. Această sumă este introdusă în anul „n” la bugetul preliminar „n+1” și plătită efectiv printr-o singură tranzacție la începutul anului „n+1” din „provizionarea Fondului de garantare” (linia bugetară 01 04 01 14).

Prin urmare, 9% (maximum 5,85 milioane EUR) din suma efectiv plătită se va considera în suma țintă la finalul anului „n-1” pentru calcularea provizionării Fondului.

01 04 01 04 – Garanția CE pentru împrumuturile comunitare destinate asistenței macrofinanciare pentru țări terțe.

Linia bugetară („p.m.”) care reflectă garanția bugetară pentru împrumut (65 milioane EUR) va fi activată doar în cazul în care se apelează efectiv la garanție. Se preconizează că, în mod normal, nu se va apela la garanție.

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Natura cheltuielii | Secțiunea nr. | 2009 | 2010 | Total |

Cheltuieli operaționale[7] |

Credite de angajament (CA) | 8.1. | a | 99,000 | 107,000[8] |

Credite de plată (CP) | b | 110,000 | 111,0008 |

Cheltuieli administrative incluse în suma de referință[9] |

Asistență tehnică și administrativă – ATA (CND) | 8.2.4. | c | 0 | 0 |

SUMA TOTALĂ DE REFERINȚĂ |

Credite de angajament | a+c | 0 | 0 |

Credite de plată | b+c | 0 | 0 |

Cheltuieli administrative neincluse în suma de referință[10] |

Resurse umane și cheltuieli conexe (CND) | 8.2.5. | d | 0 | 0 |

Costuri administrative, altele decât resursele umane și costurile conexe, neincluse în suma de referință (CND) | 8.2.6. | e | 0 | 0 |

Costul financiar indicativ total al acțiunii |

TOTAL CA, inclusiv costul resurselor umane | a+c+d+e | 99,000 | 107,0008 |

TOTAL CP, inclusiv costul resurselor umane | b+c+d+e | 110,000 | 111,0008 |

4.1.2. Compatibilitatea cu programarea financiară

X Propunerea este compatibilă cu programarea financiară existentă.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[11] (referitoare la instrumentul de flexibilitate sau la revizuirea perspectivelor financiare).

4.1.3. Implicațiile financiare asupra veniturilor

X Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

4.2. Resurse umane în echivalent normă întreagă (ENI) (inclusiv funcționari, personal temporar și extern) - a se vedea detaliile de la punctul 8.2.1.

Necesar anual | 2009 | 2010 |

Număr total de resurse umane | 1/3 | 1/3 |

5. CARACTERISTICI ȘI OBIECTIVE

5.1. Obiective de îndeplinit pe termen scurt sau lung

Economia armeană a fost grav afectată de criza economică și financiară globală. Creșterea economică a început să încetinească în cea de-a doua jumătate a anului 2008 și se estimează că producția se va reduce în 2009 cu aproximativ 9,5%. În pofida deprecierii cursului de schimb valutar în martie 2009, datorită scăderii bruște a fondurilor transferate de emigranți și a fluxului de investiții străine directe, nu se preconizează o scădere a deficitului de cont curent, astfel încât nevoile generale de finanțare externă persistă. Fondul Monetar Internațional a identificat un deficit de finanțare externă care urma să fie acoperit de FMI, Banca Mondială și donatori oficiali de 1 113 milioane USD în 2009 și 549 milioane USD în 2010. Întrucât se așteaptă ca programul, în baza actualelor ipoteze, să fie finanțat complet în 2009 și 2011, rămâne un deficit rezidual de finanțare în 2010 după sprijinul FMI și sprijinul așteptat de la Banca Mondială, acest deficit fiind estimat de FMI la aproximativ 140 milioane USD, ceea ce corespunde sumei asistenței propuse din partea Uniunii Europene.

5.2. Valoarea adăugată a implicării comunitare, coerența propunerii cu alte instrumente financiare și eventuala sinergie

Sprijinul financiar din partea Comunității reflectă importanța strategică a țării ca partener în cadrul politicii europene de vecinătate și al Parteneriatului estic. Asistența macrofinanciară este un instrument corespunzător de completare a asistenței comunitare existente și contribuie la un program complet finanțat de ajustare economică sprijinit de FMI. Prin urmare, pot fi realizate sinergii importante în ceea ce privește impactul acesteia asupra reformei și stabilizării economice.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

În cadrul activității „Afaceri economice și financiare internaționale” a Direcției Generale Afaceri Economice și Financiare, obiectivul „furnizare de asistență macrofinanciară țărilor terțe pentru soluționarea crizelor balanței de plăți a acestora și pentru restabilirea sustenabilității datoriei externe” este legat de obiectivul general de „promovare a prosperității dincolo de granițele Uniunii Europene”.

Indicatorii aferenți sunt „soldul contului curent exprimat ca procent din PIB”, „datoria externă exprimată ca procent din PIB” și „rezerve oficiale exprimate în luni de importuri de bunuri și servicii”.

5.4. Modalități de punere în aplicare (cu titlu indicativ)

X Gestionare centralizată

X direct de către Comisie

( indirect, prin delegare către:

( agenții executive

( organisme instituite de Comunități, prevăzute la articolul 185 din regulamentul financiar

( organisme publice naționale/organisme cu misiune de serviciu public

( Gestionare repartizată sau descentralizată

( cu state membre

( cu țări terțe

( Gestionare în comun cu organizații internaționale (de precizat)

Observații:

6. MONITORIZARE ȘI EVALUARE

6.1. Sistem de monitorizare

Monitorizarea acțiunii de către serviciile Comisie se va desfășura pe baza măsurilor de politică structurală și macroeconomică ce urmează a fi convenite împreună cu autoritățile armene în cadrul unui memorandum de înțelegere. Autorităților li se va solicita să transmită cu regularitate serviciilor Comisiei rapoarte cu privire la aceste măsuri. Delegația Comisiei Europene la Erevan va furniza, de asemenea, rapoarte privind aspectele relevante pentru monitorizarea asistenței. Serviciile Comisiei vor continua să mențină contacte strânse cu FMI și Banca Mondială pentru a beneficia de opiniile calificate ale acestora.

6.2. Evaluare

6.2.1. Evaluare ex-ante

O evaluare ex–ante a fost efectuată de serviciile Comisiei (Unitatea D3 a Direcției Generale Afaceri Economice și Financiare).

6.2.2. Măsuri luate în urma unei evaluări interimare/ex-post (lecții învățate din experiențe anterioare similare)

O evaluare ex-post privind o operațiune anterioară de asistență macrofinanciară în favoarea Armeniei a fost efectuată în 2004. De asemenea, evaluări ex-post au fost efectuate pentru un alt stat independent al fostei Uniuni Sovietice (Tadjikistan) și alte țări din Balcanii de Vest (Albania, Bosnia și Herțegovina și Fosta Republică Iugoslavă a Macedoniei). Rezultatele acestor evaluări oferă lecții importante în ceea ce privește actuala operațiune în favoarea Armeniei.

Evaluările efectuate până în prezent conduc la concluzia că operațiunile AMF contribuie, deși uneori modest și indirect, la îmbunătățirea sustenabilității externe, a stabilității macroeconomice și la realizarea reformelor structurale în țara beneficiară. În majoritatea cazurilor, operațiunea AMF a avut un efect pozitiv asupra balanței de plăți a țării beneficiare și a contribuit la relaxarea constrângerilor bugetare ale acesteia. Aceste operațiuni au condus, de asemenea, la o creștere economică ușor mai mare.

6.2.3. Condițiile și frecvența evaluărilor viitoare

O evaluare ex-post a asistenței acordate Armeniei este planificată a avea loc în cadrul programului multianual de evaluare al Direcției Generale Afaceri Economice și Financiare. Aceasta va avea loc la unul sau doi ani de la expirarea perioadei de punere în aplicare.

7. MăSURI ANTIFRAUDă

Serviciile Comisiei au instituit un program permanent de evaluări operaționale ale circuitelor financiare și ale procedurilor administrative în toate țările terțe care beneficiază de asistență macrofinanciară comunitară pentru a îndeplini cerințele regulamentului financiar aplicabil bugetului general al Comunităților Europene.

În Armenia, serviciile Comisiei au evaluat în 2004, cu sprijinul experților externi autorizați în mod corespunzător, siguranța circuitelor financiare și a procedurilor administrative relevante pentru acest tip de asistență, formulând concluzia că mediul financiar existent este în general satisfăcător. În același timp, evaluarea a identificat o serie de domenii în care se pot realiza îmbunătățiri, în special în ceea ce privește controalele interne și securitatea IT. O nouă evaluare operațională va fi comandată de către Comisia Europeană. Rezultatele acesteia vor fi utilizate pentru orientarea definirii măsurilor specifice de politică ce trebuie să însoțească punerea la dispoziție a asistenței, în vederea consolidării eficienței, transparenței și răspunderii sistemelor de gestionare a finanțelor publice din Armenia.

Temeiul juridic propus pentru asistența macrofinanciară oferită Armeniei include o dispoziție referitoare la măsuri de prevenire a fraudei. Aceste măsuri vor fi detaliate ulterior într-un memorandum de înțelegere și în acordul de subvenționare/de împrumut. Se preconizează că subordonarea asistenței unui număr de condiții specifice de politică, în special în domeniul gestionării finanțelor publice, în vederea consolidării eficienței, transparenței și răspunderii asistenței. Asistența macrofinanciară va face obiectul procedurilor de verificare, control și audit efectuate de Comisie, inclusiv Oficiul European de Luptă Antifraudă (OLAF), și de Curtea de Conturi Europeană.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

Credite de angajament în milioane EUR (cu 3 zecimale)

Anul 2009 | Anul n+1 | Anul n+2 | Anul n+3 | Anul n+4 | Anul n+5 |

Funcționari sau agenți temporari[12] (XX 01 01) | A*/AD | 1/3 | 1/3 |

B*, C*/AST |

Personal finanțat[13] prin articolul XX 01 02 |

Alte tipuri de personal finanțat[14] prin articolul XX 01 04/05 |

TOTAL | 1/3 | 1/3 |

8.2.2. Descrierea sarcinilor care decurg din acțiune

Printre altele pregătirea/negocierea memorandumurilor de înțelegere și acordurilor de subvenționare/împrumut, colaborarea cu autoritățile și cu instituțiile financiare internaționale, monitorizarea politicilor economice și structurale ale țării beneficiare, desfășurarea de misiuni de revizuire și pregătirea de rapoarte ale serviciilor Comisiei, elaborarea de proceduri ale Comisiei asociate gestionării asistenței.

8.2.3. Originea resurselor umane (statutare)

X Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul n

( Posturi care urmează să fie solicitate în cadrul următoarei proceduri SPA/PPB

( Posturi care urmează să fie redistribuite pe baza resurselor existente în cadrul serviciului în cauză (redistribuire internă)

( Posturi necesare pentru anul n, dar care nu sunt prevăzute în cadrul SPA/PPB pentru anul în cauză

8.2.4. Alte cheltuieli administrative incluse în suma de referință (XX 01 04/05 – Cheltuieli de gestiune administrativă)

milioane EUR (cu 3 zecimale)

Linia bugetară 01 03 02 Asistență macroeconomică | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

Alte tipuri de asistență tehnică și administrativă |

- intra muros |

- extra muros 1) Evaluare operațională 2) Evaluare ex-post | 0,050 | 0,250 |

Total Asistență tehnică și administrativă | 0,050 | 0,250 |

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și urm. |

Funcționari și agenți temporari (XX 01 01) | 0,030 | 0,030 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) |

Costul total al resurselor umane și costuri conexe (neincluse în suma de referință) | 0,030 | 0,030 |

Calcul – Funcționari și agenți temporari |

Se face trimitere la punctul 8.2.1, dacă este cazul |

NU SE APLICĂ |

Calcul - Personal finanțat prin articolul XX 01 02 |

Se face trimitere la punctul 8.2.1, dacă este cazul |

NU SE APLICĂ |

8.2.6. Alte cheltuieli administrative neincluse în suma de referință milioane EUR (cu 3 zecimale) |

Anul 2009 | Anul n+1 | Anul n+2 | Anul n+3 | Anul n+4 | Anul n+5 și urm. | TOTAL |

XX 01 02 11 01 – Misiuni | 0,020 | 0,010 | 0,030 |

XX 01 02 11 02 – Reuniuni și conferințe |

XX 01 02 11 03 – Comitete[16] |

XX 01 02 11 04 – Studii și consultări |

XX 01 02 11 05 – Sisteme de informații |

2 Total Alte cheltuieli de gestiune (XX 01 02 11) |

3 Alte cheltuieli de natură administrativă (precizați, indicând linia bugetară) |

Totalul cheltuielilor administrative altele decât cele pentru resursele umane și costurile conexe (neincluse în suma de referință) | 0,020 | 0,010 | 0,030 |

Calcul - Alte cheltuieli administrative neincluse în suma de referință |

Trei misiuni ale personalului pentru una/două persoane |

[1] Date mai recente sugerează că scăderea PIB-ului va depăși probabil 10% în 2009.

[2] Articolul 5 din Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiunea codificată). Provizionul este alocat din „provizionarea Fondului de garantare” (linia bugetară 01 04 01 14).

[3] JO C , , p. .

[4] JO C , , p. .

[5] JO L 248, 16.9.2002 p. 1. Regulament modificat de Regulamentul (CE, Euratom) nr. 1995/2006 (JO L 390, 30.12.2006, p. 1).

[6] Regulamentul (CE, Euratom) nr. 2342/2002 al Comisiei, JO L 357, 31.12.2002, p.1.

[7] Cheltuieli care nu intră sub incidența capitolului xx 01 din titlul xx în cauză.

[8] Proiectul preliminar de buget pentru anul 2010.

[9] Cheltuieli care intră sub incidența articolului xx 01 04 din titlul xx.

[10] Cheltuieli care intră sub incidența capitolului xx 01, cu excepția articolelor xx 01 04 și xx 01 05.

[11] A se vedea punctele 19 și 24 din Acordul interinstituțional.

[12] Ale cărui costuri NU sunt acoperite de suma de referință.

[13] Ale cărui costuri NU sunt acoperite de suma de referință.

[14] Ale cărui costuri sunt incluse în suma de referință.

[15] Este necesar să se facă trimitere la fișa financiară legislativă specifică agenției (agențiilor) executive în cauză.

[16] Se indică tipul de comitet și grupul de care aparține.